Ekki er alltaf nauðsynlegt að grípa í málningarpensilinn þegar gera á heimilið litríkara – og hlýlegra . Hér eru nokkur einföld atriði sem geta skipt sköpum og glætt hvaða rými sem er nýju lífi án þess að það kosti of mikla fyrirhöfn . Borðbúnaður í litum , diskar , skálar og glös . Matur er yfirleitt mun girnilegri á lituðum diskum heldur en á hvítum og þú nýtur matarins betur . Matur er yfirleitt mun girnilegri á lituðum diskum heldur en á hvítum . Ekki festast í þeirri hugmynd að allir diskar þurfi að vera eins á litinn þegar lagt er á borð því oft er skemmtilegt að blanda saman mismunandi litum sem tóna saman . Mikilvægara er að hafa stærð diskanna og formin svipuð . Fáðu þér púða í fallegum litum og úr vönduðu efni . Púðar þurfa ekki að vera dýrir en geta svo sannarlega gefið rýminu ferskan blæ og auðvelt er að skipta þeim út þegar hentar . Hér skiptir mynstur og áferð efnis miklu máli . Kauptu þér hluti í litum eins og lampa eða blómavasa . Algengustu mistökin sem fólk gerir er að kaupa of smáa hluti . Í stærri rýmum getur til dæmis stæðilegur gólfvasi í fallegum lit komið mun betur út en vasi á borði . Plöntur og blóm hleypa lífi í hvaða rými sem er og skiptir ekki öllu máli hvort um sé að ræða pottaplöntur eða afskorin blóm . Gott er að hafa í huga þegar pottaplöntur eru valdar hvaða rými þeim er ætlað en birtu - , hita - og rakastig þarf að henta hverri tegund . Að nota textíl til þess að lífga upp á heimilið er elsta bragðið í bókinni . Fáðu þér ullarteppi í uppáhaldslitnum þínum . Það skapar ekki aðeins notalegt andrúmsloft heldur gefur líka rýminu aukna dýpt og betri efniskennd .